Temeljem članka 40. i 41. Zakona o ustanovama (NN 76/93, 29/97, 47/99 i 35/08), članka 59. Zakona o zdravstvenoj zaštiti (NN 150/08, 71/10, 139/10, 22/11, 84/11, 154/11, 12/12, 35/12, 70/12, 144/12, 82/13, 159/13, 22/14, 154/14,70/16 i 131/17) i članka 22. Statuta Poliklinike za reumatske bolesti, fizikalnu medicinu i rehabilitaciju dr. Drago Čop, A. Mihanovića 3, Zagreb (dalje: Poliklinika), Upravno vijeće Poliklinike na svojoj 3. sjednici Upravnog vijeća održanoj dana 28.02.2022. godine, donosi odluku kojom se raspisuje:

**NATJEČAJ**

**za izbor i imenovanje ravnatelja/-ice Poliklinike za reumatske bolesti, fizikalnu medicinu i rehabilitaciju dr. Drago Čop**

Za ravnatelja Poliklinike može biti imenovana osoba koja ispunjava sljedeće uvjete:

* završen preddiplomski i diplomski sveučilišni studij ili integrirani preddiplomski i diplomski sveučilišni studij, zdravstvenog pravnog ili ekonomskog smjera
* pet (5) godina radnog iskustva u struci

Mandat ravnatelja traje četiri (4) godine, a ista osoba može biti ponovno imenovana za ravnatelja, na temelju provedenog natječaja.

Rok za podnošenje prijava na natječaj je 15 dana od dana objave natječaja u Narodnim novinama.

Uz prijavu na natječaj kandidati su dužni priložiti dokumentaciju kojom dokazuju ispunjavanje traženih uvjeta (u izvorniku ili ovjerenoj preslici):

* podatke o radu (životopis),
* presliku osobne iskaznice,
* diplomu o završenom preddiplomskom i diplomskom sveučilišnom studiju ili integriranom preddiplomskom i diplomskom sveučilišnom studiju, zdravstvenog pravnog ili ekonomskog smjera
* potvrdu o podatcima evidentiranim u matičnim evidencijama Hrvatskog zavoda za mirovinsko osiguranje o radnom stažu i trajanju,
* potvrdu o radnom iskustvu kandidata u trajanju od najmanje 5 godina radnog iskustva u struci, izdanu od strane poslodavca/poslodavca kandidata u skladu s člankom 130. Zakona o radu ili ugovor o radu ili rješenje o rasporedu na radno mjesto,
* uvjerenje da se protiv kandidata ne vodi kazneni postupak pribavljeno od nadležnog suda ili iz sustava e – Građani, ne starije od 15 dana od dana podnošenja prijave za natječaj,
* Plan i program rada i razvoja Poliklinike za reumatske bolesti, fizikalnu medicinu i rehabilitaciju dr. Drago Čop

Pravo podnošenje prijave na natječaj imaju ravnopravno osobe oba spola.

Kandidat koji ostvaruje pravo prednosti pri zapošljavanju na temelju posebnog zakona, u prijavi na javni natječaj dužan je pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario to pravo prednosti pri zapošljavanju, kandidat koji ispunjava uvjete za ostvarivanje tog prava, dužan je uz prijavu na javni natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, odluka, rješenje i sl.).

Kandidati koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21, dalje u tekstu: Zakon), a koji u trenutku podnošenja prijave ispunjavaju uvjete za ostvarivanje tog prava, dužni su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti prilikom zapošljavanja iz članka 103. Zakona. Popis dokaza za ostvarivanje prava prednosti prilikom zapošljavanja nalaze se i na internetskoj stranici Ministarstva hrvatskih branitelja Republike hrvatske

<https://branitelji.gov.hr/zaposljavanje-u-drzavnoj-sluzbi/moglo-bi-vas-zanimati/15-kako-se-ostvaruje-pravo-prednosti-pri-zaposljavanju-prema-zakonu-o-hrvatskim-braniteljima-iz-domovinskog-rata-i-clanovima-njihovih-obitelji/2166>.

Kandidati koji se pozivaju na pravo prednosti prilikom zapošljavanja sukladno članku 48. Zakona o civilnim stradalnicima iz Domovinskog rata („Narodne novine“, br. 84/21, u daljnjem tekstu: Zakon), a koji u trenutku podnošenja prijave ispunjavaju uvjete za ostvarivanje tog prava, dužni su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti prilikom zapošljavanja iz članka 49. Zakona. Popis dokaza o ostvarivanju prava prednosti prilikom zapošljavanja nalaze se u članku 49. Zakona o civilnim stradalnicima iz Domovinskog rata („Narodne novine“, br. 84/21).

Kandidati koji se pozivaju na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20). dužni su uz prijavu na javni natječaj, osim dokaza o ispunjavanju traženih uvjeta iz natječaja priložiti i dokaz o utvrđenom statusu osobe s invaliditetom.

Poliklinika za reumatske bolesti, fizikalnu medicinu i rehabilitaciju dr. Drago Čop pridržava pravo ne odabrati ni jednog kandidata, bez obveze obrazlaganja svoje odluke i bez ikakve odgovornosti prema kandidatima.

Pisane prijave na natječaj s obveznim prilozima, podnose se na adresu:

Poliklinike za reumatske bolesti, fizikalnu medicinu i rehabilitaciju dr. Drago Čop, 10000 Zagreb, A. Mihanovića 3 s naznakom: »NATJEČAJ ZA RAVNATELJA« - ne otvarati, poštom i osobnom predajom u roku od 15 dana od objave natječaja u „Narodnim novinama“.

Nepotpune i nepravovremene prijave neće se razmatrati.

Kandidati će biti obaviješteni o rezultatima natječaja u roku od 45 dana od dana isteka roka za podnošenje prijava.

Upravno vijeće Poliklinike